ระเบียบคณะกรรมการกองทุนเงินทดแทนระเบียบคณะกรรมการกองทุนเงินทดแทนว่าด้วยการรับเงินการจ่ายเงิน และการเก็บรักษาเงินกองทุนเงินทดแทน (ฉบับที่ ๒)พ.ศ.๒๕๕๓ โดยที่เป็นการสมควรแก้ไขเพิ่มเติมระเบียบคณะกรรมการกองทุนเงินทดแทนว่าด้วยการรับเงินการจ่ายเงิน และการเก็บรักษาเงินกองทุนเงินทดแทน พ.ศ. ๒๕๔๗ เพื่อให้การรับเงินการจ่ายเงิน และการเก็บรักษาเงินกองทุนเงินทดแทนเป็นไปอย่างมีประสิทธิภาพและคล่องตัวยิ่งขึ้นอาศัยอำนาจตามความในมาตรา ๒๙ และมาตรา ๓๒ (๓)แห่งพระราชบัญญัติเงินทดแทน พ.ศ. ๒๕๓๗คณะกรรมการกองทุนเงินทดแทนโดยความเห็นชอบของกระทรวงแรงงาน จึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการกองทุนเงินทดแทนว่าด้วยการรับเงินการจ่ายเงิน และการเก็บรักษาเงินกองทุนเงินทดแทน (ฉบับที่ ๒) พ.ศ. ๒๕๕๓ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกความในข้อ ๑๓แห่งระเบียบคณะกรรมการกองทุนเงินทดแทนว่าด้วยการรับเงิน การจ่ายเงินและการเก็บรักษาเงินกองทุนเงินทดแทน พ.ศ. ๒๕๔๗ และให้ใช้ความต่อไปนี้แทนข้อ ๑๓ การจ่ายเงินให้จ่ายจากบัญชีเงินฝาก เงินกองทุนเงินทดแทนบัญชีที่ ๒ หรือจากบัญชีเงินฝาก เงินออมทรัพย์กองทุนเงินทดแทนหรือจากบัญชีเงินฝาก เงินกองทุนเงินทดแทนเขตพื้นที่...บัญชีที่ ๒หรือจากบัญชีเงินฝาก เงินกองทุนเงินทดแทนจังหวัด...บัญชีที่ ๒หรือจากบัญชีเงินฝาก เงินกองทุนเงินทดแทนจังหวัด...สาขา...บัญชีที่ ๒หรือจากเงินทดรองจ่ายตามข้อ ๒๓ แล้วแต่กรณีข้อ ๔ ให้ยกเลิกความใน (๔) ของข้อ ๑๔แห่งระเบียบคณะกรรมการกองทุนเงินทดแทนว่าด้วยการรับเงิน การจ่ายเงินและการเก็บรักษาเงินกองทุนเงินทดแทน พ.ศ. ๒๕๔๗ และให้ใช้ความต่อไปนี้แทน(๔) การจ่ายเงินตามข้อ ๑๒ (๑) (๒) และ (๓)ให้จ่ายเป็นเงินสดได้แม้ว่าวงเงินจะเกินกว่าวงเงินสดที่กำหนดไว้ในระเบียบว่าด้วยการเบิกจ่ายเงินจากคลังการเก็บรักษาเงิน และการนำเงินส่งคลังข้อ ๕ ให้ยกเลิกความใน (๒) และ (๓) ของข้อ ๑๖แห่งระเบียบคณะกรรมการกองทุนเงินทดแทนว่าด้วยการรับเงิน การจ่ายเงินและการเก็บรักษาเงินกองทุนเงินทดแทน พ.ศ. ๒๕๔๗ และให้ใช้ความต่อไปนี้แทน(๒) การสั่งจ่ายเงินจากบัญชีเงินฝาก เงินกองทุนเงินทดแทนบัญชีที่ ๒ จะทำได้เพื่อจ่ายตามข้อ ๑๒และโอนเข้าบัญชีเงินฝาก เงินออมทรัพย์กองทุนเงินทดแทนหรือโอนเข้าบัญชีเงินฝาก เงินออมทรัพย์กองทุนเงินทดแทนเขตพื้นที่หรือโอนเข้าบัญชีเงินฝาก เงินออมทรัพย์กองทุนเงินทดแทนจังหวัด...หรือโอนเข้าบัญชีเงินฝาก เงินออมทรัพย์กองทุนเงินทดแทนจังหวัด...สาขาแล้วแต่กรณี(๓) การโอนเงินจากบัญชีเงินฝาก เงินออมทรัพย์กองทุนเงินทดแทนจะทำได้เพื่อนำเข้าบัญชีเงินฝาก เงินกองทุนเงินทดแทน บัญชีที่๒ และเพื่อจ่ายตามข้อ ๑๒ข้อ ๖ ให้ยกเลิกความในข้อ ๑๗แห่งระเบียบคณะกรรมการกองทุนเงินทดแทนว่าด้วยการรับเงิน การจ่ายเงินและการเก็บรักษาเงินกองทุนเงินทดแทน พ.ศ. ๒๕๔๗ และให้ใช้ความต่อไปนี้แทนข้อ ๑๗ การสั่งจ่ายเงินจากบัญชีเงินฝาก เงินกองทุนเงินทดแทนบัญชีที่ ๒ ให้เลขาธิการกำหนดผู้ลงลายมือชื่อในเช็คร่วมกันสองฝ่ายฝ่ายละหนึ่งคน ซึ่งต้องเป็นข้าราชการพลเรือนสามัญตำแหน่งประเภทบริหารตำแหน่งประเภทอำนวยการ ตำแหน่งประเภทวิชาการไม่ต่ำกว่าระดับชำนาญการหรือตำแหน่งประเภททั่วไปไม่ต่ำกว่าระดับชำนาญงาน หรือเทียบเท่าขึ้นไปการสั่งจ่ายเงินจากบัญชีเงินฝาก เงินกองทุนเงินทดแทนเขตพื้นที่...บัญชีที่๒ ให้เลขาธิการกำหนดผู้ลงลายมือชื่อในเช็คร่วมกันสองฝ่ายฝ่ายละหนึ่งคน ซึ่งต้องเป็นข้าราชการพลเรือนสามัญตำแหน่งประเภทอำนวยการตำแหน่งประเภทวิชาการตั้งแต่ระดับปฏิบัติการหรือตำแหน่งประเภททั่วไปไม่ต่ำกว่าระดับชำนาญงาน หรือเทียบเท่าขึ้นไปฝ่ายหนึ่งกับข้าราชการพลเรือนสามัญ ตำแหน่งประเภทวิชาการตั้งแต่ระดับปฏิบัติการหรือตำแหน่งประเภททั่วไปตั้งแต่ระดับปฏิบัติงาน หรือเทียบเท่าขึ้นไปที่ปฏิบัติงานด้านการเงินและบัญชีในสำนักงานประกันสังคมเขตพื้นที่อีกฝ่ายหนึ่งข้อ ๗ ให้ยกเลิกความในข้อ ๑๘แห่งระเบียบคณะกรรมการกองทุนเงินทดแทนว่าด้วยการรับเงิน การจ่ายเงินและการเก็บรักษาเงินกองทุนเงินทดแทน พ.ศ. ๒๕๔๗ และให้ใช้ความต่อไปนี้แทนข้อ ๑๘ การสั่งจ่ายเงินจากบัญชีเงินฝาก เงินกองทุนเงินทดแทนจังหวัด...บัญชีที่๒ ต้องมีผู้ลงลายมือชื่อในเช็คร่วมกันสองฝ่ายฝ่ายละหนึ่งคน ได้แก่ ประกันสังคมจังหวัดหรือผู้ซึ่งเลขาธิการมอบหมายซึ่งต้องเป็นข้าราชการพลเรือนสามัญตำแหน่งประเภทวิชาการตั้งแต่ระดับปฏิบัติการหรือตำแหน่งประเภททั่วไปไม่ต่ำกว่าระดับชำนาญงานหรือเทียบเท่าขึ้นไปฝ่ายหนึ่งกับข้าราชการพลเรือนสามัญตำแหน่งประเภทวิชาการตั้งแต่ระดับปฏิบัติการหรือตำแหน่งประเภททั่วไปตั้งแต่ระดับปฏิบัติงาน หรือเทียบเท่าขึ้นไปที่ปฏิบัติงานด้านการเงินและบัญชีในสำนักงานประกันสังคมจังหวัด อีกฝ่ายหนึ่งการสั่งจ่ายเงินจากบัญชีเงินฝาก เงินกองทุนเงินทดแทนจังหวัด...สาขา...บัญชีที่๒ ต้องมีผู้ลงลายมือชื่อในเช็คร่วมกันสองฝ่ายฝ่ายละหนึ่งคน คือข้าราชการพลเรือนสามัญตำแหน่งประเภทวิชาการไม่ต่ำกว่าระดับชำนาญการหรือตำแหน่งประเภททั่วไประดับอาวุโส หรือเทียบเท่าขึ้นไปหรือผู้ซึ่งเลขาธิการมอบหมายซึ่งต้องเป็นข้าราชการพลเรือนสามัญตำแหน่งประเภทวิชาการตั้งแต่ระดับปฏิบัติการหรือตำแหน่งประเภททั่วไปไม่ต่ำกว่าระดับชำนาญงานหรือเทียบเท่าขึ้นไปฝ่ายหนึ่งกับข้าราชการพลเรือนสามัญตำแหน่งประเภทวิชาการตั้งแต่ระดับปฏิบัติการหรือตำแหน่งประเภททั่วไปตั้งแต่ระดับปฏิบัติงาน หรือเทียบเท่าขึ้นไปที่ปฏิบัติงานด้านการเงินและบัญชีในสำนักงานประกันสังคมจังหวัดสาขา อีกฝ่ายหนึ่งการสั่งจ่ายเงินตามวรรคหนึ่งและวรรคสองถ้าจำนวนเงินที่จ่ายมีจำนวนเงินเกินกว่าห้าแสนบาทให้ผู้ว่าราชการจังหวัดหรือรองผู้ว่าราชการจังหวัดหรือปลัดจังหวัด หรือแรงงานจังหวัดฝ่ายหนึ่งลงลายมือชื่อร่วมกับประกันสังคมจังหวัดหรือผู้ซึ่งเลขาธิการมอบหมายซึ่งต้องเป็นข้าราชการพลเรือนสามัญตำแหน่งประเภทวิชาการตั้งแต่ระดับปฏิบัติการหรือตำแหน่งประเภททั่วไปไม่ต่ำกว่าระดับชำนาญงาน หรือเทียบเท่าขึ้นไป อีกฝ่ายหนึ่งข้อ ๘ ให้ยกเลิกความในข้อ ๑๙แห่งระเบียบคณะกรรมการกองทุนเงินทดแทนว่าด้วยการรับเงิน การจ่ายเงินและการเก็บรักษาเงินกองทุนเงินทดแทน พ.ศ. ๒๕๔๗ และให้ใช้ความต่อไปนี้แทนข้อ ๑๙ ให้สำนักงานประกันสังคมเปิดบัญชีเงินฝากกับธนาคารดังต่อไปนี้ก. ให้สำนักงานประกันสังคมเปิดบัญชีเงินฝากกับธนาคารแห่งละ๓ บัญชี เพื่อเป็นศูนย์กลางควบคุมเงินกองทุนทั่วราชอาณาจักร ดังนี้(๑) บัญชีเงินฝากกระแสรายวัน โดยใช้ชื่อบัญชีว่า เงินกองทุนเงินทดแทนบัญชีที่๑ เพื่อโอนเงินเข้าบัญชีเงินฝาก เงินออมทรัพย์กองทุนเงินทดแทน(๒) บัญชีเงินฝากกระแสรายวัน โดยใช้ชื่อบัญชีว่า เงินกองทุนเงินทดแทนบัญชีที่๒ เพื่อจ่ายตามข้อ ๑๒ และข้อ ๒๓ และจ่ายเข้าบัญชีเงินฝาก เงินออมทรัพย์กองทุนเงินทดแทนเงินออมทรัพย์กองทุนเงินทดแทนเขตพื้นที่..เงินออมทรัพย์กองทุนเงินทดแทนจังหวัด...และบัญชีเงินฝาก เงินออมทรัพย์กองทุนเงินทดแทนจังหวัด...สาขา...(๓) บัญชีเงินฝากออมทรัพย์ โดยใช้ชื่อบัญชีว่า เงินออมทรัพย์กองทุนเงินทดแทนเพื่อโอนเงินเข้าบัญชีเงินฝาก เงินกองทุนเงินทดแทนบัญชีที่๒ และเพื่อจ่ายเงินตามข้อ ๑๒ข. ให้สำนักงานประกันสังคมเขตพื้นที่เปิดบัญชีเงินฝากไว้กับธนาคารแห่งละ๓ บัญชี ดังนี้(๑) บัญชีเงินฝากกระแสรายวัน โดยใช้ชื่อบัญชีว่า เงินกองทุนเงินทดแทนเขตพื้นที่...บัญชีที่๑ เพื่อโอนเงินเข้าบัญชีเงินฝาก เงินออมทรัพย์กองทุนเงินทดแทน(๒) บัญชีเงินฝากกระแสรายวัน โดยใช้ชื่อบัญชีว่า เงินกองทุนเงินทดแทนเขตพื้นที่...บัญชีที่๒ เพื่อจ่ายตามข้อ ๑๒ (๑) (๒) (๓) (๕) (๖) (๗) (๘) และข้อ๒๓(๓) บัญชีเงินฝากออมทรัพย์ โดยใช้ชื่อบัญชีว่า เงินออมทรัพย์กองทุนเงินทดแทนเขตพื้นที่...เพื่อโอนเงินเข้าบัญชีเงินฝาก เงินกองทุนเงินทดแทนเขตพื้นที่...บัญชีที่๒ข้อ ๙ ให้ยกเลิกความในข้อ ๒๐แห่งระเบียบคณะกรรมการกองทุนเงินทดแทนว่าด้วยการรับเงิน การจ่ายเงินและการเก็บรักษาเงินกองทุนเงินทดแทน พ.ศ. ๒๕๔๗ และให้ใช้ความต่อไปนี้แทนข้อ ๒๐ ให้สำนักงานประกันสังคมจังหวัดหรือสำนักงานประกันสังคมจังหวัดสาขาเปิดบัญชีเงินฝากไว้กับธนาคารแห่งละ ๓ บัญชีดังต่อไปนี้ก.ให้สำนักงานประกันสังคมจังหวัดเปิดบัญชีเงินฝากกับธนาคารแห่งละ ๓ บัญชี ดังนี้(๑) บัญชีเงินฝากกระแสรายวัน โดยใช้ชื่อบัญชีว่า เงินกองทุนเงินทดแทนจังหวัด...บัญชีที่๑ เพื่อโอนเงินเข้าบัญชีเงินฝาก เงินออมทรัพย์กองทุนเงินทดแทนหรือ เงินออมทรัพย์กองทุนเงินทดแทนจังหวัด...(เพื่อการรับเงิน) (๒) บัญชีเงินฝากกระแสรายวัน โดยใช้ชื่อบัญชีว่า เงินกองทุนเงินทดแทนจังหวัด...บัญชีที่๒ เพื่อจ่ายตามข้อ ๑๒ (๑) (๒) (๓) (๕) (๖) (๗) (๘) และข้อ๒๓(๓) บัญชีเงินฝากออมทรัพย์ โดยใช้ชื่อบัญชีว่า เงินออมทรัพย์กองทุนเงินทดแทนจังหวัด...เพื่อโอนเงินเข้าบัญชีเงินฝาก เงินกองทุนเงินทดแทนจังหวัด...บัญชีที่๒ข.ให้สำนักงานประกันสังคมจังหวัดสาขาเปิดบัญชีเงินฝากไว้กับธนาคารแห่งละ ๓ บัญชีดังนี้(๑) บัญชีเงินฝากกระแสรายวัน โดยใช้ชื่อบัญชีว่า เงินกองทุนเงินทดแทนจังหวัด...สาขา...บัญชีที่ ๑ เพื่อโอนเงินเข้าบัญชีเงินฝาก เงินออมทรัพย์กองทุนเงินทดแทนจังหวัด...(เพื่อการรับเงิน)(๒) บัญชีเงินฝากกระแสรายวัน โดยใช้ชื่อบัญชีว่า เงินกองทุนเงินทดแทนจังหวัด...สาขา...บัญชีที่ ๒ เพื่อจ่ายตามข้อ ๑๒ (๑) (๒) (๓) (๕) (๖) (๗) (๘)และข้อ ๒๓(๓) บัญชีเงินฝากออมทรัพย์ โดยใช้ชื่อบัญชีว่า เงินออมทรัพย์กองทุนเงินทดแทนจังหวัด...สาขา...เพื่อโอนเงินเข้าบัญชีเงินฝาก เงินกองทุนเงินทดแทนจังหวัด...สาขา...บัญชีที่๒ในกรณีที่สำนักงานประกันสังคมจังหวัดใดอยู่นอกเขตสำนักหักบัญชีกรุงเทพมหานครให้เปิดบัญชีเงินฝากออมทรัพย์ไว้กับธนาคารอีกบัญชีหนึ่งโดยใช้ชื่อบัญชีว่า เงินออมทรัพย์กองทุนเงินทดแทนจังหวัด..(เพื่อการรับเงิน) เพื่อโอนเงินเข้าบัญชีเงินฝาก เงินออมทรัพย์กองทุนเงินทดแทนข้อ ๑๐ ให้เพิ่มความต่อไปนี้เป็นวรรคสามของข้อ ๒๓แห่งระเบียบคณะกรรมการกองทุนเงินทดแทนว่าด้วยการรับเงิน การจ่ายเงินและการเก็บรักษาเงินกองทุนเงินทดแทน พ.ศ. ๒๕๔๗กรณีเงินสดทดรองจ่ายระหว่างวันไม่เพียงพอในการจ่ายเงินให้นำเงินรายรับระหว่างวันตามข้อ๒๑ มาจ่ายได้ และให้เขียนเช็คจากบัญชีเงินฝาก เงินกองทุนเงินทดแทนเขตพื้นที่...บัญชีที่๒ หรือ เงินกองทุนเงินทดแทนจังหวัด...บัญชีที่๒ หรือ เงินกองทุนเงินทดแทนจังหวัด...สาขา...บัญชีที่๒ นำฝากเข้าบัญชีเงินฝาก เงินกองทุนเงินทดแทนเขตพื้นที่...บัญชีที่๑ หรือ เงินกองทุน เงินทดแทนจังหวัด...บัญชีที่๑ หรือ เงินกองทุนเงินทดแทนจังหวัด...สาขา...บัญชีที่๑ แล้วแต่กรณี คืนให้เสร็จสิ้นในวันเดียวกันประกาศณ วันที่ ๑๘ มีนาคม พ.ศ. ๒๕๕๓ปั้นวรรณพินิจประธานกรรมการกองทุนเงินทดแทนปริยานุช/ผู้จัดทำ๑มิถุนายน ๒๕๕๓นันท์นภัสร์/ตรวจ๑มิถุนายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๕๗ ง/หน้า ๑/๖ พฤษภาคม ๒๕๕๓